CELEX: 62016TA0827
Language: bg
Date: 2018-11-08 00:00:00
Title: Дело T-827/16: Решение на Общия съд от 8 ноември 2018 г. — QB/ЕЦБ (Публична служба — Персонал на ЕЦБ — Атестационна процедура — Доклад за кариерно развитие [за 2015 г.] — Възможност за придружаване от представител на синдикална организация по време на събеседване за атестиране — Нарушение на правилата за обективност и безпристрастност на атестиращия — Възнаграждение — Решение, с което се отказва право на увеличаване на възнаграждението — Допустимост на доказателства — Електронно съобщение, което член на персонала е изпратил до своя „коуч“ от служебния си електронен адрес — Отговорност)

14.1.2019   
            
            
               BG
            
            
               Официален вестник на Европейския съюз
            
            
               C 16/39
            
         
      Решение на Общия съд от 8 ноември 2018 г. — QB/ЕЦБ
      (Дело T-827/16) (1)
      
      ((Публична служба - Персонал на ЕЦБ - Атестационна процедура - Доклад за кариерно развитие [за 2015 г.] - Възможност за придружаване от представител на синдикална организация по време на събеседване за атестиране - Нарушение на правилата за обективност и безпристрастност на атестиращия - Възнаграждение - Решение, с което се отказва право на увеличаване на възнаграждението - Допустимост на доказателства - Електронно съобщение, което член на персонала е изпратил до своя „коуч“ от служебния си електронен адрес - Отговорност))
      (2019/C 16/47)
      Език на производството: френски
      
         Страни
      
      
         Жалбоподател: QB (представител: L. Levi, avocat)
      
         Ответник: Европейска централна банка (представители: F. von Lindeiner и B. Ehlers, подпомагани от B. Wägenbaur, avocat)
      
         Предмет
      
      Жалба на основание член 50а от Статута на Съда на Европейския съюз и член 36.2 от Протокола за устава на Европейската система на централните банки и на ЕЦБ, приложен към ДЕС и ДФЕС, с която се иска, от една страна, отмяна на атестационния доклад на жалбоподателя за 2015 г. и на решението на ЕЦБ от 15 декември 2015 г., с което му се отказва право на увеличаване на възнаграждението, и, при необходимост, отмяна на решенията от 2 май и 15 септември 2016 г. на ЕЦБ, с които се отхвърлят съответно искането за преразглеждане и жалбата на жалбоподателя по административен ред, и от друга страна, обезщетение за претърпените от жалбоподателя вреди.
      
         Диспозитив
      
      
                  1)
               
               
                  Отменя атестационния доклад на QB в атестационната процедура за 2015 г. и решението на Европейската централна банка (ЕЦБ) от 15 декември 2015 г., с което на QB се отказва увеличаване на възнаграждението.
               
            
                  2)
               
               
                  Отхвърля жалбата в останалата ѝ част.
               
            
                  3)
               
               
                  ЕЦБ понася направените от нея съдебни разноски, както и тези на QB.
               
            
         (1)  ОВ C 22, 23.1.2017 г.